19-ročné dievča hľadá účinnú liečbu pre bolesti krížov po malovaní v neprirodzenej polohe
Dobrý deň, malovala som v stoji nad stolom v neprirodzenej polohe, odvtedy ma bolí oblasť krížov, neviem sa úplne vystrieť. Aj pri zdvíhaní z lahu ma kríže bolia. Ako sa to dá čo najefektívnejšie vyliečiť? mám 19 rokov vďaka
Dobrý deň,
ďakujeme za Vašu otázku.
Pri silnej bolesti krížov je možné krátkodobo podávať liek
Flector 25 mg
. Tento liek zmierňuje bolesť, a súčasne tlmí zápal a opuch. Odporúčané dávkovanie je 1 (25 mg) mäkká kapsula s odstupom 4 - 6 hodín podľa potreby. V priebehu 24 hodín sa nesmie užiť viac ako 3 mäkké kapsuly. Mäkké kapsuly sa majú prehltnúť celé a zapiť vodou. Súčasne odporúčam úžívať liek
Guajacuran
. Obsahuje liečivo guajfenezín, ktorý okrem iného uvoľňuje kostrové svalstvo. Odporúčané dávkovanie je 1 tableta 3 až 5-krát denne.
Na dlhodobejšiu liečbu je vhodný prípravok
Milgamma N
, ktorý podporuje správnu funkciu nervového systému. Obsahuje vitamíny B1, B6 a B12. Pri vysokom dávkovaní lieči zápalové a bolestivé ochorenia nervov a súčasne má aj regeneračné účinky. Odporúčané dávkovanie je 1 kapsula 3 - 4x denne.
Pre lepšiu účinnosť a rýchlejšiu úľavu je vhodné doplniť
magnézium (horčík)
, ktorý priaznivo pôsobí na svaly a nervy, a preto je dôležitý pre správne fungovanie pohybového aparátu.
V prípade, že po preliečení nedôjde k zlepšeniu, prípadne dôjde k zhoršeniu stavu, bude potrebné vyhľadať lekára, ktorý zistí príčinu bolesti a nastaví adekvátnu liečbu.
Prajem všetko dobré.
S pozdravom
Mgr. Emma Halás Haluščíková